Ho tshwaya ke maikutlo a motshwayi. Sheba boiphihlelo ba mohlahlobuwa mme o fane ka matshwao dintlheng tse nepahetseng le ha ebe ha o dumellane le tsona. 14 Ga go pelaelo gore o rata gore batho ba bangwe ba go sware ka seriti le ka tlhompho. O a thaba ge ba bangwe ba tšeela dikgopolo tša gago godimo e bile ba go naganela. Eupša na o kile wa kwa motho yo a itšego a re: “Ke tla mo ruta go phela le batho”? Gaešita le ge re ka nagana gore motho yoo o na le lebaka le le kwagalago la go bolela ka tsela yeo, Beibele e re botša gore: “O se ke wa re: ‘Ke tla mo dira go etša ge a ntirile.’” (Die. 24:29) Ge e le gabotse, Jesu o boletše tsela e kaone kudu ya go rarolla mathata. Tsela yeo e tsebja kudu moo e bilego e bitšwa gore ke Molao wa Gauta. O itše: “Ka mo le nyakago batho ba le dira ka gona, le lena le ba direng ka wona mokgwa woo.” (Luka 6:31) Jesu o be a bolela gore re swanetše go swara batho ka tsela yeo re nyakago ba re swara ka yona gomme re se ke ra bušetša bobe ka bobe. Lenyalong, se se bolela gore re swanetše go swarana ka tsela yeo e tla dirago gore lenyalo le atlege.